Hommelvik Idrettslag

Hommelvik Idrettslag er et idrettslag fra Hommelvik i Malvik kommune i Trøndelag. Klubben ble stiftet 15. september 1924. Per 2020 har laget aktiviteter innen fotball, friidrett, håndball og langrenn.

Fotball
Per 2020 har Hommelvik ILs fotballavdeling 3 kvinnelag med til sammen 54 spillere, og 7 herrelag med til sammen 204 spillere. Bare et av herrelagene er et voksenlag.

A-laget i fotball for menn spiller per 2020 i 5. divisjon. Klubben spilte i 3. divisjon i 2000. Trener for det voksne herrelaget i 2020 er Terje Krogstad. Hommelvik IL fotball ble en av de første kvalitetsklubbene i Trøndelag Fotballkrets. Hjemmebanen er Autosentret  Arena Kunstgress, med banene Øya 1 og Sveberg Kunstgress som supplement. Øya 1 er en naturgressbane.

Inkluderingslaget «Hommelvik guts» ble startet i 2016. Laget vant Trøndelag fylkeskommunes inkluderingspris for 2022.

I 2023 ble det opprettet et samarbeid med Malvik IL Fotball. Lag på flere aldersnivå blir slått sammen og får navnet MIL/HIL

Langrenn 
Det er en stor langrennsavdeling i Hommelvik IL. 

Sesongen 2022/2023 skal klubben arrangere Skandinavisk Cup og Norgescup for seniorer. Dette blir en del av klubbens 100-års jubileum.

Kjente utøvere
Magnus Grendal, friidrett
Stein Henrik Tuff, skihopp
Thomas Byberg, skøyter
Jan Thomas Jenssen, langrenn

Referanser

Eksterne lenker
 
 Hommelvik Fotball
 Hommelvik Håndball
 Hommelvik Ski

Idrettslag i Trøndelag
Idrettslag etablert i 1924
Fotballag i Trøndelag
Fotballag etablert i 1924
Tidligere skøyteklubber i Norge
Sport i Malvik
Artikler i skøytesportprosjektet